คิม ซัง-ชิก

คิม ซัง-ชิก (; เกิดเมื่อวันที่ 17 ธันวาคม พ.ศ. 2519) เป็นผู้จัดการ ฟุตบอล และอดีตผู้เล่นชาวเกาหลีใต้ ตลอดอาชีพการเล่นฟุตบอล เขาเคยเล่นให้กับทีมชาติเกาหลีใต้ในตำแหน่งเซ็นเตอร์แบ็กหรือกองกลางตัวรับ ปัจจุบันเขาเป็นผู้จัดการฟุตบอลทีมชาติเวียดนาม

 อาชีพสโมสร 
ในปี 2542 คิมได้เข้าร่วมกับสโมสรซ็องนัมอิลฮวาชุนมา และมีส่วนสำคัญในการช่วยให้ซองนัมคว้าแชมป์ เคลีก ได้ 2 สมัยติดต่อกันในปี 2544 และ 2545 เขาเข้าร่วมสโมสรทหารกวางจูซังมู ในปี 2546 เพื่อปฏิบัติหน้าที่ทหาร และกลับมาที่ซองนัมในปี 2548 เขาได้ร่วมคว้าแชมป์ เคลีก 1 อีกครั้งในปี 2549

เมื่อวันที่ 26 พฤศจิกายน 2556 คิมประกาศเกษียณอายุ ในนัดสุดท้ายที่พบกับ เอฟซี โซล คิมยิงจุดโทษได้ ทำให้อาชีพนักเตะของเขาต้องจบลงอย่างสวยงาม

 อาชีพระดับนานาชาติ 
ในวันที่ 29 พฤษภาคม พ.ศ. 2543 คิมได้เปิดตัวกับทีมชาติเกาหลีใต้ ในแมตช์กระชับมิตรกับยูโกสลาเวีย

คิมได้รับเลือกให้ติดทีมชาติไปแข่งขันฟุตบอลโลกปี 2006 และลงเล่น 2 นัด ในกลุ่มจี ในฐานะตัวสำรอง

ในเดือนกุมภาพันธ์ 2555 คิมกลับมาสู่ทีมชาติอีกครั้งก่อนที่จะลงเล่นกระชับมิตรกับอุซเบกิสถาน และ ลงเล่นฟุตบอลโลก รอบคัดเลือกกับคูเวต เขาเลิกเล่นทีมชาติหลังจากการแข่งขันนัดเหล่านี้

 อาชีพผู้ฝึกสอน 

 ช็อนบุกฮุนไดมอเตอส์ 
เมื่อวันที่ 7 ธันวาคม 2563 เขาได้เข้าร่วมหลักสูตร โปร ไลเซนส์ (Pro License) ของ สมาพันธ์ฟุตบอลเอเชีย ต่อมาในวันที่ 22 ธันวาคม 2563 เขาได้รับแต่งตั้งให้เป็นผู้จัดการของ ช็อนบุก สืบต่อจาก โมไรส์ (Morais) เขาได้กลายเป็นผู้เล่นคนแรกของช็อนบุกที่ได้รับแต่งตั้งให้เป็นผู้จัดการทีม

ใน ฤดูกาล 2021 ซึ่งเป็นฤดูกาลแรกของเขาในฐานะผู้จัดการทีม เขาพา ช็อนบุก คว้าแชมป์ เคลีก 1 ได้ เขาได้กลายเป็นบุคคลแรกที่คว้าแชมป์ลีกร่วมกับช็อนบุกในฐานะผู้เล่น โค้ช และผู้จัดการ ในประวัติศาสตร์ของ เคลีก เขาคือบุคคลที่สามที่ทำได้สำเร็จ ต่อจากโช ควัง-แรและชเว ยง-ซู เขาได้รับรางวัลผู้จัดการแห่งปีของเคลีกหลังจบฤดูกาลนี้

เมื่อวันที่ 4 พฤษภาคม พ.ศ. 2566 เขาได้ลาออก ส่งผลให้การร่วมงานกับช็อนบุกเป็นเวลา 15 ปีสิ้นสุดลง

 เวียดนาม 
เมื่อวันที่ 3 พฤษภาคม 2024 คิมได้รับการแต่งตั้งให้เป็นผู้จัดการทีมชาติเวียดนามชุดใหญ่และชุดอายุไม่เกิน 23 ปี ต่อจากฟีลิป ทรูซีเย เมื่อวันที่ 6 มิถุนายน เขาเปิดตัวในฐานะผู้จัดการทีมเวียดนามในการแข่งขัน ฟุตบอลโลก รอบคัดเลือก กับ ฟิลิปปินส์ โดยยุติสตรีคการแพ้ 8 นัดติดต่อกันด้วยชัยชนะ 3–2

 เกียรติยศ 

 ผู้เล่น 
สโมสรฟุตบอลซ็องนัม

 เคลีก 1: 2001, 2002, 2006
 เอฟเอคัพเกาหลี: 1999
 ลีกคัพเกาหลี: 2002
 ซูเปอร์คัพเกาหลี: 2002

ช็อนบุกฮุนไดมอเตอส์

 เคลีก 1: 2009, 2011 
 รองแชมป์ เอเอฟซีแชมเปี้ยนส์ลีก: 2011

เกาหลีใต้

 เอเอฟซี เอเชียน คัพ อันดับที่ 3: 2000, 2007

รายบุคคล

 เคลีกออลสตาร์: 2002, 2010
 เคลีก 1 ทีมยอดเยี่ยม: 2009

 ผู้จัดการ 
ช็อนบุกฮุนไดมอเตอส์

 เคลีก 1: 2021
 เอฟเอคัพเกาหลี: 2022
เวียดนาม

 ฟุตบอลชิงแชมป์แห่งชาติอาเซียน: 2024

รายบุคคล

 ผู้จัดการยอดเยี่ยมแห่ง เคลีก: มีนาคม 2564, กรกฎาคม 2565
 ผู้จัดการทีมแห่งปีของ เคลีก 1: 2021
 โค้ชยอดเยี่ยมแห่งปีของสมาคมฟุตบอลเกาหลี: 2021
 ผู้จัดการทีมยอดเยี่ยม เอฟเอคัพเกาหลี : 2022

 อ้างอิง 

หมวดหมู่:นักฟุตบอลในโอลิมปิกฤดูร้อน 2000
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในเคลีก 1
หมวดหมู่:ผู้เล่นสโมสรฟุตบอลช็อนบุกฮุนไดมอเตอส์
หมวดหมู่:ผู้เล่นสโมสรฟุตบอลคิมช็อนซังมู
หมวดหมู่:ผู้เล่นสโมสรฟุตบอลซ็องนัม
หมวดหมู่:ผู้จัดการทีมฟุตบอลทีมชาติเวียดนาม
หมวดหมู่:นักฟุตบอลชายทีมชาติเกาหลีใต้
หมวดหมู่:นักฟุตบอลชายชาวเกาหลีใต้
หมวดหมู่:กองกลางฟุตบอลชาย
หมวดหมู่:บุคคลจากจังหวัดช็อลลาใต้